stanford-oval/wikipedia huggingface dataset:
דודג' ראם ואן

| --- | --- |

Dodge Ram van (צולם בארצות הברית)
 מאפיינים כלליים
 יצרן:  דודג'
 שנות ייצור:  2003–1971
 הרכבה:  קנדה קנדה
 מודל קודם:  דודג' A100
 מודל אחריו:  Mercedes-Benz Sprinter (אנ')
 חברת אם:  קרייזלר (1998-1971)  דיימלר AG (2003-1998)
 סיווג:  מסחרית
 פלטפורמה:  Chrysler AB platform (אנ')
 בסיס גלגלים:  3,241-2,784 מ"מ (דור שני)  3,241-2,779 מ"מ (דור שלישי)
 מפרט טכני
 מנוע:  דור ראשון 6 צילינדרים 3.7 ליטר  V8 צילינדרים 5.2 ליטר, 5.9 ליטר, 6.8 ליטר, 7.2 ליטר דור שני 6 צילינדרים 3.7 ליטר  V6 צילינדרים 3.9 ליטר  V8 צילינדרים 5.2 ליטר, 5.9 ליטר, 6.6 ליטר, 7.2 ליטר דור שלישי V6 צילינדרים 3.9 ליטר המפיק 175 כ"ס  V8 צילינדרים 5.2 ליטר המפיק 220 כ"ס, 230 כ"ס, 5.9 ליטר המפיק 250 כ"ס
 הילוכים:  תמסורת ידנית 4–5 מהירויות (דור שני)  תמסורת אוטומטית 3–4 מהירויות (דור שני, דור שלישי)
דודג' ראם ואן (באנגלית : Dodge Ram van) הם קשת רחבה של מכוניות מסחריות אשר יוצרו על ידי חטיבת דודג' בין השנים 2003–1971 בקנדה.
בין השנים 1971–1998 "דודג'" הייתה בבעלות קונצרן הרכב קרייזלר האמריקאי, ובין השנים 1998–2003 בבעלות דיימלר AG
דורות "דודג' ראם ואן"

דור ראשון (15-8 נוסעים) - יוצר בין השנים 1971–1978
דור שני - יוצר בין השנים 1979–1993
דור שלישי - יוצר בין השנים 1994–2003
גלריה

"דודג' ראם ואן", שנת 1978
"דודג' ראם ואן", דור ראשון
"דודג' ראם ואן", שנת 2001
"דודג' ראם ואן", שנת 2001
"דודג' ראם ואן", שנת 2002
"דודג' ראם ואן"
"דודג' ראם ואן"
"דודג' ראם ואן"
"דודג' ראם ואן"
"דודג' ראם ואן"
"דודג' ראם ואן" - אמבולנסים
ראו גם

קרייזלר
דודג'
דודג' סדרה 100 קומנדו
הערות שוליים

↑  "דודג' ראם ואן" curiositesautomobiles.blogspot.com/2013/11/dodge-ram-promaster
↑  "דודג' ראם ואן" allpar.com/trucks/b-vans
↑  דודג' b2500 afdc.energy.gov/files/pdfs/b2500
| --- | --- |
בקרת זהויות :  NLI: 987007572534605171  LCCN: sh2010007453
בקרוב (שיר)

בקרוב הוא סינגל של הפרויקט של עידן רייכל אשר הוקלט על ידי הזמר הישראלי שי צברי, מתוך האלבום "רבע לשש". השיר יצא לאור ב-9 בדצמבר 2013, על ידי חברת התקליטים הליקון, כסינגל השישי מתוך האלבום.
השיר הגיע למקום הראשון במצעד השבועי של רשת ג'.
רקע וכתיבה

בדומה לשאר שירי האלבום, השיר נכתב והולחן על ידי עידן רייכל, והופק על ידי רייכל וגלעד שמואלי. השיר הוא בסגנון העולם, המאפיין את שאר שירי האלבום.
בסמוך לצאת האלבום, עלה השיר לרשת הזרמת המדיה ספוטיפיי, תוך שהצליח לצבור למעלה מ-729 אלף השמעות.
וידאו קליפ

טרם פורסם הווידאו קליפ המלא של השיר. ב-9 בדצמבר 2013, בסמוך לצאת הסינגל, עלה לערוץ היוטיוב הרשמי של רייכל האודיו הרשמי של השיר, המציג בתוכו את עטיפת הסינגל ואף את מילותיו של השיר. נכון ליוני 2020, מונה הצפיות של הקליפ עומד על כמיליון.
מיקומי שיא

|   ‏‏‏  מצעדים שבועיים (2013–2014)> מדינה |   ‏‏‏  מצעדים שבועיים (2013–2014)> מצעד |   ‏‏‏  מצעדים שבועיים (2013–2014)> מיקום שיא |   ‏‏‏  מצעדים שבועיים (2013–2014)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדים שבועיים (2014)> מדינה |   ‏‏‏  מצעדים שבועיים (2014)> מצעד |   ‏‏‏  מצעדים שבועיים (2014)> מיקום שיא |   ‏‏‏  מצעדים שבועיים (2014)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 18 |  |
|  ישראל | גלגלצ | 8 |  |
הערות שוליים

↑  26.12.2013, באתר "פזמונט"
↑  Be'Karov (Soon) [feat. Shai Tsabari], נבדק ב-2020-06-27
↑   The Idan Raichel Project - הפרויקט של עידן רייכל - בקרוב, סרטון  באתר יוטיוב (אורך: 2:59)
1 2 3  בקרוב (הפרויקט של עידן רייכל), באתר "פזמונט"
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
דגל כווית

| --- | --- |

 סוג הדגל:   דגל אזרחי ומדיני, דגל ימי לאומי
 יחס אורך/גובה:  1:2
 הונף לראשונה:  7 בספטמבר 1961
 קבלת מעמד רשמי:  24 בנובמבר 1961
 מוטיבים עיצוביים:  צבעי הלאומיות הכלל-ערבית: שלושה פסים אופקיים ירוק-לבן-אדום, משולש קטום שחור בצד התורן
דגל כווית אומץ ב-7 בספטמבר 1961 והונף באופן רשמי בפעם הראשונה ב-24 בנובמבר 1961.
מקורה של משמעות צבעי הדגל הוא בשיר של צאפי א-דין אל-האלי:
כמו כן אלו גם צבעי הלאומיות הכלל-ערבית
כללי הצגת הדגל:
במאוזן: הפס הירוק צריך להיות עליון
במאונך: הפס הירוק צריך להיות בצד ימין של הדגל
ראו גם

סמל כווית
המנון כווית
בקרות אבטחה

בקרות אבטחה (באנגלית: Security controls) הן אמצעי אבטחה או אמצעי מנע, לגילוי, נטרול או מזעור סיכוני אבטחה לרכוש פיזי, למידע, למערכות מחשב או לנכסים אחרים. בתחום אבטחת המידע, בקרות כאלה מגנות על "משולש CIA" (באנגלית CIA Triad): סודיות, תקינות וזמינות המידע.
ניתן לכנות מערכות בקרות כמסגרות (Frameworks) או תקנים. מסגרות יכולות לאפשר לארגון לנהל בקרות אבטחה על פני סוגים שונים של נכסים באופן עקבי.
סוגי בקרות אבטחה

ניתן לסווג את בקרות האבטחה לפי מספר קריטריונים. לדוגמה, על פי זמן פעולתם, ביחס לאירוע ביטחוני:
לפני אירוע ייעוד בקרות מניעה למנוע אירוע למשל על ידי נעילת פולשים בלתי מורשים
במהלך אירוע, בקרות בילוש מטרתן לזהות ולאפיין אירוע בעיצומו, למשל על ידי השמעת אזעקת הפורץ והתרעת המאבטחים או המשטרה
לאחר אירוע, בקרות מתקנות נועדו להגביל את היקף הנזק שנגרם כתוצאה מהאירוע, למשל על ידי השבת הארגון למצב עבודה רגיל בצורה היעילה ביותר האפשרית
ניתן גם לסווג אותם לפי טבעם, למשל:
בקרות פיזיות כגון גדרות, דלתות, מנעולים ומטפים
בקרות פרוצדורליות כגון תהליכי תגובה לאירועים, פיקוח על ניהול, מודעות אבטחה והדרכה
בקרות טכניות כגון אימות משתמשים (כניסה) ובקרות גישה לוגיות, תוכנת אנטי-וירוס, חומות אש
בקרות משפטיות ורגולציה או תאימות כגון חוקים, ומדיניות בנושא פרטיות מידע
תקני אבטחת מידע ומסגרות בקרה

תקני אבטחת מידע רבים מקדמים נוהלי אבטחה טובים ומגדירים מסגרות או מערכות לבניית הניתוח והתכנון לניהול בקרות אבטחת המידע. כמה מהידועים ביותר הם:
ISO/IEC 27001, מציין 114 בקרות ב-14 קבוצות
FIPS 200 מזהה 17 משפחות בקרה רחבות
NIST SP-800-53
COBIT 5
CIS Top-20
טלקומוניקציה

בטלקומוניקציה, בקרות האבטחה מוגדרות כשירותי אבטחה כחלק ממודל ה-OSI
המלצה על ITU-T X.800
ISO 7498-2
אלה תואמים טכנית. מודל זה זוכה להכרה רחבה.
מסגרות בקרות למגזר העסקי

יש מגוון רחב של מסגרות וסטנדרטים המתייחסים לעסקים פנימיים ולבקרות בין עסקיות, כולל:
SSAE 16
ISAE 3402
PCI DSS - תקן אבטחת נתונים בתעשיית כרטיסי התשלום
HIPAA
COBIT 4/5
CIS Top-20
מסגרת אבטחת הסייבר של NIST
הערות שוליים

↑  "What are Security Controls?". www.ibm.com (באנגלית אמריקאית). נבדק ב-2020-10-31.
↑  X.800 : Security architecture for Open Systems Interconnection for CCITT applications
↑  ISO 7498-2 (Information processing systems – Open systems interconnection – Basic Reference Model – Part 2: Security architecture)
↑  
William Stallings
Crittografia e sicurezza delle reti
Seconda edizione
ISBN 88-386-6377-7
Traduzione Italiana a cura di Luca Salgarelli
di Cryptography and Network security 4 edition
Pearson
2006
↑  Securing information and communications systems: principles, technologies, and applications
Steven Furnell, Sokratis Katsikas, Javier Lopez, Artech House, 2008 - 362 pages
דגל ימי צבאי

דגל צבאי ימי הוא דגל ימי המשמש ציי מלחמה או חילות ים של מדינות במקום דגלה הלאומי של המדינה לה הצי שייך.
הדגל הצבאי הימי, בנוסף לדגל הימי האזרחי, הוא גרסה של דגל הלאום. בחלק מן המדינות לא הייתה הבחנה בין הדגל המונף על ספינות צי סוחר לבין ספינות צבאיות, או כפי שנוהגת צרפת שם אין כל הבחנה בין הדגל הלאומי בשימושיו השונים. אולם, ברבות מן המדינות, נותר המנהג להניף דגל ייחודי לספינות הצבא בעינו.
הדגל הצבאי הימי צבוע בדרך כלל בצבעים הבולטים בשמי הים וכולל התקנים השאובים מתוך הדגל הלאומי.
הדגל הימי הצבאי הוא דגל לאומי ואינו דגלוני החרטום אשר כוללים לרוב חלקים מתוך הדגל הלאומי.
סימולו הוקסילולוגי הוא
ראו גם

דגל ימי
דגל ימי אזרחי
דייוויד לאו

| --- | --- |

דיוקן עצמי
 לידה:  7 באפריל 1891 דנידין, ניו זילנד 
 פטירה:  19 בספטמבר 1963 (בגיל 72) לונדון, הממלכה המאוחדת 
 מקום לימודים:  Christchurch Boys' High School 
 תחום יצירה:  קריקטורה 
 פרסים והוקרה:  Knight Bachelor 
 
David Low, 1947
Ye Madde Designer, 1935
דייוויד לאו (באנגלית: David Low‏; 8 באפריל 1891 – 19 בספטמבר 1963) היה קריקטוריסט בריטי ממוצא ניו זילנדי, מגדולי הקריקטוריסטים במאה העשרים.
ביוגרפיה

נולד בניו זילנד בשנת 1891. בהיותו כבן עשר למד בהתכתבות בבית הספר לקריקטורות בניגריה את אמנות הקריקטורה. לאחר מכן למד זמן קצר בבית ספר לאמנות בעיר קרייסטצ'רץ' שבניו זילנד. החל לפרסם קריקטורות בעיתוני ניו זילנד ואוסטרליה עוד בהיותו בן 11. בשנת 1919 הגיע לבריטניה והחל לפרסם קריקטורות בעיתונות הבריטית.
לשיא גדולתו הגיע לאו בשנות השלושים והארבעים. הוא הכיר בסכנתה של גרמניה הנאצית מראשיתה ופרסם בשנות השלושים קריקטורות עזות ביטוי בגנות גרמניה הנאצית והיטלר. בציוריו על היטלר ביטא לאו מחד את סכנתו ורצחנותו ומאידך את הצד הנלעג והמגוחך שבאישיותו. הקריקטורות שלו על היטלר ומוסוליני גרמו לאיסור פרסום ציוריו בגרמניה ובאיטליה. בשנת 1937 פנו שלטונות גרמניה לממשלת בריטניה בדרישה להגביל את פרסום הקריקטורות של לאו שלעגו למדיניות הפיוס של נוויל צ'מברלין. הדרישה לא נענתה. בעיתונות הבריטית שתמכה במדיניותו של צ'מברלין כונה לאו "מחרחר מלחמה".
בימי מלחמת העולם השנייה, ובעיקר בימי הבליץ, תרם לאו בציוריו רבות להרמת המורל של העם הבריטי בשעותיו הקשות. ידוע ביותר ציורו מ-14 במאי 1940 "כולנו מאחוריך וינסטון" (All behind you, Winston), שבו הביע תמיכה נלהבת בווינסטון צ'רצ'יל, שאך זה נתמנה לראש ממשלת בריטניה, העומד בראש ממשלת אחדות לאומית עם מפלגת הלייבור. בציור מתואר צ'רצ'יל כשהוא צועד בצעדים נמרצים ומשמאלו ומאחוריו המוני אדם ובראשם חברי ממשלת האחדות ובהם מנהיג הלייבור קלמנט אטלי, כאשר כולם מפשילים את השרוול מעל זרועם הימנית ומאגרפים את כף ידם. כן נודע ציורו "אם צריך, לבד" (Very well, alone) שפורסם ב-24 במאי 1940, בימי המערכה על צרפת ועל ארצות השפלה. בציור מופיע חייל בריטי העומד לבדו, איתן וזקוף שבפניו ארשת נחרצת ורובהו בידו, על צוק סלע אליו מתנפצים גלים סוערים.
במשך כחמישה עשורים של פעילותו פרסם לאו מעל 14,000 קריקטורות. בשנת 1962 זכה לאו לתואר אבירות.
דייוויד לאו נפטר ב-19 בספטמבר 1963.
דג שמש דרומי

| דג שמש דרומי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: דגי גרם
מחלקה:: מקריני סנפיר
סדרה:: נפוחיתאים
משפחה:: דגי שמש
סוג:: דג שמש
מין:: דג שמש דרומי
שם מדעי
 Mola alexandrini ‏Ranzani, 1839
דג שמש דרומי (שם מדעי: Mola alexandrini) הוא מין של דג גרם גדול ממשפחת דגי השמש וקרובו של המין דג שמש מגובשש, הגדול שבדגי הגרם.
זהו דג גדול באורך של 3.3 מ' ובמשקל של 1 טון. הוא בעל צבעים כחולים יותר מדג שמש מגובשש. לדג מבנה עגלגל וסנפירים קצרים מאוד, למעט סנפירי הזנב הגבוהים שלו. הפה קטן ובעל לסתות דמויות תוכי הפונות מעלה.
דג זה חי באוקיינוסים הדרומיים ונצפה במקרים רבים כשהוא שוחה לצידו על פני המים, לאחר שחייה בעומקים כשהוא מתחמם ומזרים חמצן וכן מתנקה על ידי שחפים מטפילים.
הדג יכול לצלול לעומקים כדי לצוד מדוזות, סלפות ויצורים ימיים דומים. הוא נפוץ באוקיינוסים ממוזגים מאוסטרליה וניו זילנד עד לצ'ילה. ייתכן שהוא נראה גם בדרום אפריקה.
דגל ירדן

| --- | --- |

 סוג הדגל:   דגל אזרחי ומדיני, דגל הצי המדיני והאזרחי
 יחס אורך/גובה:  1:2
 הונף לראשונה:  2 בספטמבר 1920
 מוטיבים עיצוביים:  צבעי הלאומיות הכלל-ערבית: שלושה פסים אופקיים שחור-לבן-ירוק, משולש אדום בצד התורן במרכזו כוכב משובע לבן
 גרסאות נוספות

 
  דגל הצי הצבאי
דגל ירדן (בערבית: علم الأردن, בתעתיק מדויק: עלם אלארדן) הוא דגלה הלאומי של ממלכת ירדן.
עיצוב

הדגל מבוסס על דגל המרד הערבי נגד האימפריה העות'מאנית במהלך מלחמת העולם הראשונה. הדגל מורכב משלושה פסים אופקיים (שחור, לבן וירוק) שמחוברים על ידי משולש אדום בקצה השמאלי. הפסים האופקיים מייצגים את הדגל השחור ששימש את מוחמד, ואת דגלי הח'ליפויות בית אומיה (לבן) ובית פאטִמה (ירוק). המשולש האדום מייצג את השושלת ההאשמית והמרד הערבי. לכוכב בן שבעת הקודקודים משמעות כפולה: הוא מייצג את שבעת הפסוקים בסורת אל-פאתחה (הסורה הראשונה בקוראן), וכן את האחדות של האומה הערבית.
בנוסף לדגל הלאומי, יש לירדן גם דגל מלכותי, שמונף בנוכחות המלך בלבד. הדגל המלכותי כולל במרכזו את הדגל הלאומי בגרסה מוקטנת, כשבמקום הכוכב מופיע כתר מלכותי. ברקע הדגל הלאומי המוקטן משורטטים פסים בצבעים הלאומיים, ומסודרים בצורת קרני אור.
הדגל הפלסטיני זהה לדגל הירדני, למעט הכוכב שאינו מופיע בגרסה הפלסטינית. דגל המרד הערבי, ובעיקר צבעיו שהם צבעי הלאומיות הכלל-ערבית, שימש בסיס גם לדגלי מצרים, סוריה, עיראק, כווית, איחוד האמירויות, סודאן, תימן ורפובליקת סהרה הערבית הדמוקרטית.
דגל חיל האוויר המלכותי הירדני
דגל הצבא המלכותי הירדני
נס המלך ירדן
נס יורש עצר של ממלכת ירדן
ראו גם

סמל ירדן
המנון ירדן
ג'ייקוב וייסבורן

| --- | --- |
אין תמונה חופשית
 לידה:  22 במרץ 1892 פרנקפורט, הקיסרות הגרמנית 
 התאבד:  20 בינואר 1939 (בגיל 46) פלוסנבירג, הרפובליקה הפדרלית של גרמניה 
 מדינה:  הרייך הגרמני 
 עיטורים
 צלב הברזל, דרגה שנייה 
 
ג'ייקוב וייסבורן (22 במרץ 1892 בפרנקפורט דמיין - 20 בינואר 1939 בפלוסנבירג ) היה שטורמבאנפיהרר אס אס גרמני והמפקד הראשון של מחנה הריכוז פלוסנבירג.
ביוגרפיה

ג'ייקוב וייסבורן, ששירת כחייל בחיל הים במשך 18 שנים, היה חבר במפלגה הנאצית ובאס אס. לאחר עליית הנאצים לשלטון, הוא נשלח בתחילה לתפקיד במחנה הריכוז דכאו מינואר 1935 וכתוצאה מהעברה עונשית, למחנה הריכוז אסטרווגן בסוף 1935. באפריל 1936 קיבל וייסבורן תפקיד של מנהיג מחנה משנה במחנה הריכוז דכאו. מסוף 1936 עד יולי 1937 פעל כשוצהפטלאגרפיהרר במחנה הריכוז זקסנהאוזן ולאחר מכן כמפקד במחנה הריכוז בוכנוולד.
וייסבורן, אלכוהוליסט כרוני, מונה למפקד הראשון של מחנה הריכוז פלוסנבורג בתחילת מאי 1938 ונשאר בתפקיד עד ינואר 1939. ב-20 בינואר 1939 התאבד וייסבורן על ידי שתיית רעל בפלוסנבורג משום שנחקר על מעילה שביצע לכאורה בתקופתו במחנה הריכוז בוכנוולד.
לקריאה נוספת

תום שגב, חיילי הרשע. על תולדות מפקדי מחנות הריכוז, הוצאת דומינו, 2001
הערות שוליים

↑  SS-Personal | KZ-Gedenkstätte Flossenbürg, www.gedenkstaette-flossenbuerg.de
ג'ייקוב דיקינסון

ג'ייקוב מק'גאבוק דיקינסון (באנגלית: Jacob McGavock Dickinson;‏ 30 בינואר 1851 – 13 בדצמבר 1928) היה פוליטיקאי, עורך דין ואיש עסקים אמריקאי, שכיהן כמזכיר המלחמה של ארצות הברית בממשלו של נשיא ארצות הברית ויליאם הווארד טאפט בין השנים 1901 – 1911. הקריירה העסקית שלו עברה עליו בנאשוויל, טנסי, שם הוא גם לימד באוניברסיטת טנסי. לפוליטיקה הארצית הוא הגיע לאחר שעבר לשיקגו ב-1899.
קורות חייו

ג'ייקוב מק'גאבוק דיקינסון נולד ב-30 בינואר 1851 בקולומבוס, מיסיסיפי. אביו, הנרי דיקינסון, היה שופט בבית המשפט לצדק של מיסיסיפי בין השנים 1843 – 1854. אמו הייתה אן מק'גאבוק, נכדתו של פליקס גראנדי, התובע הכללי של ארצות הברית ה-13.
במהלך מלחמת האזרחים האמריקנית התגייס דיקינסון, שהיה אז בן 14, כטוראי לצבא הקונפדרציה. הוא עבר עם משפחתו לנאשוויל, שם הוא סיים ב-1871 את לימודיו באוניברסיטת נאשוויל וב-1872 הוא סיים את לימודי התואר הראשון. בעת לימודיו הוא היה חבר באחוות "סיגמה אלפא אפסילון". לזמן קצר הוא למד בבית הספר למשפטים של אוניברסיטת קולומביה והמשיך את לימודיו בלייפציג ובפריז. הוא שלט בגרמנית. ב-1874 הוא התקבל ללשכת עורכי הדין של טנסי.
קריירה

בטנסי עסק דיקינסון בעריכת דין. בין השנים 1889 – 1893 הוא שימש כנשיא לשכת עורכי הדין של טנסי. בין השנים 1891 – 1893 הוא כיהן כשופט בבית המשפט העליון של טנסי. בין השנים 1895 – 1897 הוא כיהן כעוזר התובע הכללי של ארצות הברית. בין השנים 1897 – 1899 הוא שימש כפרופסור למשפטים בבית הספר למשפטים של אוניברסיטת ואנדרבילט וכיועץ המשפטי של "חברת הרכבות של לואיוויל ונאשוויל".
ב-1899 עבר דיקינסון לשיקגו. הוא היה לעורך דין הראשי של "חברת הרכבות המרכזית של אילינוי", תפקיד בו הוא שימש עד 1901. בהמשך היה דיקינסון ליועץ המשפטי הראשי של החברה ושימש בתפקיד זה עד 1909. ב-1903 הוא היה היועץ של הוועדה לענייני הגבול של אלסקה ובין השנים 1907 – 1908 הוא היה נשיא לשכת עורכי הדין הארצית. דיקינסון סייע לארגן את האגודה האמריקאית לחוק בינלאומי, בין השנים 1907 – 1910 הוא היה חבר בהנהלה שלה וב-1910 הוא היה סגן הנשיא שלה.
החל מה-12 במרץ 1909 ועד ה-21 במאי 1911 כיהן דיקינסון כמזכיר המלחמה של ארצות הברית. על אף היותו חבר המפלגה הדמוקרטית, הוא מונה לתפקיד זה על ידי הנשיא הרפובליקני ויליאם הווארד טאפט, בשל העובדה שהנשיא טאפט היה מעוניין שדרום יקבל ייצוג בקבינט שלו. במהלך כהונתו של דיקינסון בתפקיד, הוא הציע להעביר חקיקה שתאפשר את קבלתם של צוערים זרים לאקדמיה הצבאית של ארצות הברית בווסט פוינט והמליץ את הפעלתה של מערכת פרישה שנתית עבור עובדי המדינה. הוא גם הציע שהקונגרס ישקול את הפסקת התשלום לחיילים שנמצאו בלתי כשירים לתפקידם בשל מחלות מין או אלכוהוליזם כאמצעי להתמודד עם הבעיות הללו.
לאחר תום כהונתו כמזכיר המלחמה, שימש דיקינסון כעוזר מיוחד לתובע הכללי וסייע בתביעה נגד חברת U.S. Steel. הוא גם היה פעיל בכמה תיקים משפטיים חשובים בדיני העבודה ב-1922. בין השנים 1915 – 1917 הוא שימש ככונס הנכסים של חברת הרכבת "קווי רוק איילנד" ובין השנים 1927 – 1928 הוא היה נשיא ליגת ארגון שמירת הסביבה Izaak Walton League.
חיים אישיים

ב-1876 נשא דיקינסון לאישה את מרתה אוברטון. ג'ייקוב דיקינסון נפטר ב-1928 בנאשוויל, טנסי.
דודג' פניקס

| --- | --- |

דודג' פניקס, דגם "DC", שנת 1967
 מאפיינים כלליים
 יצרן:  קרייזלר אוסטרליה (Chrysler Australia)
 שנות ייצור:  1960–1972
 הרכבה:  אוסטרליה אוסטרליה
 מודל קודם:  Dodge Custom Royal (אנ')
 מודל אחריו:  Chrysler by Chrysler (אנ')
 חברת אם:  קרייזלר
 סיווג:  מכונית סלון
 מרכב:  Front-engine, rear-wheel-drive layout (אנ')
 אורך:  5,413 מ"מ
 רוחב:  1,974 מ"מ
 בסיס גלגלים:  3,023 מ"מ
 מפרט טכני
 מנוע:  V8 צילינדרים, 5.2 ליטר  V8 צילינדרים, 6.3 ליטר
 הילוכים:  תמסורת אוטומטית - 3 מהירויות
דודג' פניקס (באנגלית: Dodge Phoenix) היא מכונית סלון מתוצרת יצרנית הרכב האוסטרלית קרייזלר אוסטרליה (Chrysler Australia), חברת בת של קונצרן הרכב האמריקאי קרייזלר, אשר יוצרה בין השנים 1960–1972.
תצורות

4 דלתות - סדאן
4 דלתות - הרדטופ
2 דלתות - הרדטופ
2 דלתות - קבריולה
דגמים

"PD4" - יוצר ממאי 1960 בתצורת 4 דלתות סדאן (לשנות הדגם 1960–1961)
"RD4" - יוצר משנת 1961 (לשנות הדגם 1961–1962)
"SD2" - יוצר משנת 1962 (לשנות הדגם 1962–1963)
"TD2" - יוצר משנת 1963 (לשנות הדגם 1963–1964)
"VD2" - יוצר משנת 1964 (לשנות הדגם 1964–1965)
"AP2D" - יוצר משנת 1965 (לשנות הדגם 1965–1966
"DB6" - יוצר משנת 1966 (לשנות הדגם 1966–1967)
"DC" - יוצר משנת 1967 - בדגמי 4 דלתות סדאן והרדטופ (לשנות הדגם 1967–1968)
"DD" - יוצר משנת 1968 (לשנות הדגם 1968–1969)
"DE" - יוצר משנת 1969 (לשנות הדגם 1969–1970, יוצרו 371 יחידות בשנת 1969 ו-385 יחידות בשנת 1970)
"DF" - יוצר משנת 1970 (לשנות הדגם 1970–1971, יוצרו 298 יחידות בשנת 1970 ו-110 יחידות בשנת 1970)
"DG" - יוצר משנת 1971 (לשנת הדגם 1971, יוצרו 289 יחידות)
"DH" - יוצר משנת 1972 (לשנת הדגם 1972, יוצרו 73 יחידות)
תמונות

"דודג' פניקס" דגם "PD4", שנת 1960
"דודג' פניקס" דגם "RD4", שנת 1961
"דודג' פניקס" דגם "RD4", שנת 1961
"דודג' פניקס" דגם "SD2", שנת 1962
"דודג' פניקס" דגם "SD2", שנת 1962
"דודג' פניקס" דגם "TD2", שנת 1963
"דודג' פניקס" דגם "AP2D", שנת 1965
"דודג' פניקס" דגם "AP2D", שנת 1965
"דודג' פניקס" דגם "DP6", שנת 1966
"דודג' פניקס" דגם "DP6", שנת 1966
"דודג' פניקס" דגם "DD", שנת 1968
"דודג' פניקס" דגם "DE", שנת 1969
"דודג' פניקס" דגם "DE", שנת 1969 - מבט לתוך הרכב
"דודג' פניקס" דגם "DG", שנת 1971
"דודג' פניקס" דגם "DG", שנת 1971 - מבט לתא הנהג
ראו גם

קרייזלר
דודג'
דודג' אספן
הערות שוליים

↑  "דודג' פניקס" en.wheelsage.org/dodge/phoenix
↑  "דודג' פניקס" allpar.com/model/phoenix
↑  "דודג' פניקס" - סדאן carsales.com.au/cars/dodge/phoenix
↑  "דודג' פניקס" nettiauto.com/dodge/phoenix
↑  "דודג' פניקס" בתצורת 2 דלתות carsguide.com.au/dodge/phoenix
ד'תש"ע

ד'תש"ע (4770)  היא שנה עברית  אשר  החלה ביום א' בתשרי, אור ל-22 בספטמבר 1009 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1010. שנה מסוג הכז, איננה מעוברת, ואורכה 354 ימים. זו שנה שלישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דג שמש דק

| דג שמש דק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: דגי גרם
מחלקה:: מקריני סנפיר
סדרה:: נפוחיתאים
משפחה:: דגי שמש
סוג:: Ranzania
מין:: דג שמש דק
שם מדעי
 Ranzania laevis ‏פננט, 1776
דג שמש דק או דַּג-שֶׁמֶשׁ קָטוּם  (שם מדעי: Ranzania laevis) הוא מין של דג ימי ממשפחת דגי השמש. דג זה יחידי בסוגו.
זהו הדג הקטן ביותר במשפחתו ואורכו רק 70-100 ס"מ. גופו של דג זה בעל מבנה מוארך ולא כדורי המסתיים בזוג סנפירים גבוהים ומחודדים. צבע הדג חום, אפור וכסוף עם פסים לבנים לאורכו. הפנים דקות ובעלות מקור קטן.
הדג שוחה וצולל באוקיינוסים הטרופיים והממוזגים מסקנדינביה לדרום אפריקה ומקליפורניה לצ'ילה. הוא צולל לעומק בחיפוש מדוזות ויצורי ים קטנים נוספים.
הערות שוליים

↑  דג שמש דק באתר הרשימה האדומה של IUCN
דגל ימי אזרחי

דגל אזרחי ימי הוא דגל ימי המשמש ציי סוחר או כלי שיט אזרחיים של מדינות במקום דגלה הלאומי של המדינה לה הצי שייך.
שימוש

הדגל האזרחי הימי, בנוסף לדגל הצבאי הימי, הוא גרסה של דגל הלאום. בחלק מן המדינות לא הייתה הבחנה בין הדגל המונף על ספינות צי סוחר לבין ספינות צבאיות, או כפי שנוהגת צרפת, שם אין כל הבחנה בין הדגל הלאומי בשימושיו השונים. אולם, ברבות מן המדינות, נותר המנהג להניף דגל ייחודי לספינות הצי הסוחר בעינו.
הדגל הימי צבוע בדרך כלל בצבעים הבולטים בשמי הים וכולל התקנים השאובים מתוך הדגל הלאומי.
אין לבלבל בין הדגל הימי האזרחי שהוא דגל לאומי לבין דגלוני החרטום אשר כוללים לרוב חלקים מתוך הדגל הלאומי.
שימוש > סימול

סימולו הוקסילולוגי הוא
גלריה

הנס האדום
 דגל הצי הסוחר הבריטי
נס אוסטרליה האדום 
 דגל הצי הסוחר האוסטרלי
נס ניו זילנד האדום 
 דגל הצי הסוחר הניו זילנדי
דגל פיג'י
דגל הודו
דגל קולומביה
דגל הרפובליקה הדומיניקנית
דגל צי הסוחר הישראלי
דגל איטליה
דגל לוקסמבורג
דגל מלטה
דגל פקיסטן
דגל סינגפור
דג שמש

| דג שמש |
| --- | --- |
 דג שמש מגובשש
מיון מדעי
ממלכה:: בעלי חיים
מערכה:: מיתרניים
על־מחלקה:: דגי גרם
מחלקה:: מקריני סנפיר
סדרה:: נפוחיתאים
משפחה:: דגי שמש
סוג:: דג שמש
מינים
 Mola mola  Mola ramsayi  Mola tecta
שם מדעי
 Mola ‏Kölreuter, 1766
דג שמש (שם מדעי: Mola) הוא סוג הדגים הגדולים בעולם. הם משתייכים למשפחת דגי שמש שבסדרת הנפוחיתאים.
הגדול בבני הסוג הוא דג שמש מגובשש ששוקל 1,000–2,300 קילוגרם (2,200–5,100 ליברות) ואורכו 4.6 מטרים (15 רגל). הוא בנוי בצורה עגולה עם שני סנפירים גדולים העוזרים לדג לנוע. הדג בעל עור חסר קשקשים והוא יכול לצלול לעומק רב בחיפושים תמידיים באוקיינוס אחר מזון.
הם ניזונים בעיקר על מדוזות או על סלפות, אך גם מדגים קטנים וסרטנים קטנים.
מינים

דג שמש מגובשש (Mola mola)
דג שמש דרומי (Mola ramsayi)
דג שמש ברדסי (Mola tecta)
דז'ה שבשטין

| --- | --- |
אין תמונה חופשית
 לידה:  15 באוגוסט 1895 בודפשט, האימפריה האוסטרו-הונגרית 
 פטירה:  25 ביוני 1974 (בגיל 78) בודפשט, הרפובליקה העממית ההונגרית 
 שם לידה:  Stern Dezső 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
דז'ה שבשטין (במקור שטרן, בהונגרית: Sebestyén Dezső, בודפשט, 15 באוגוסט 1895 – בודפשט, 25 ביוני 1974) היה מנהל תיאטרון, מנהל במה הונגרי-יהודי. הוא אחיהם של מנהלי התיאטרון ומנהלי במה גזה שבשטין, מיהאי שבשטין, השחקן ינה שבשטין והכדורגלן בלה שבשטין.